Ko je rekao samoupravljanje: Srbija do Rozarija - Jakovljević, Branislav (Peščanik NVO, 2014)
U ranu jesen, na ulicama Kikinde počinju da se pojavljuju plakati okačeni na bandere: "Pažnja! U blizini živi Mihalj Kertes, pljačkaš i saradnik ratnih zločinaca"; i: "Oprez! Zlikovac na slobodi". U početku malo ko obraća pažnju na upozorenja izvučena na jeftinom štampaču. Kiša natapa papir, slova se razlivaju i ubrzo postaju nečitka. Ipak, preko noći se pojavljuju novi plakati, ovog puta napravljeni u vidu oznaka za radove na putu: "Na 500 metara od vas živi nekažnjeni otimač"; "Sada ste na sto metara od opasnog kriminalca". Sutradan u predvečerje, istim ulicama prolazi grupa od stotinak ljudi sa sličnim transparentima i plakatima na kojima su uveličane fotografije Kertesa iz devedesetih i citati njegovih izjava. Kolona se zaustavlja kod Kertesove adrese i jedan od demonstranata počinje da govori u megafon...